|  |
| --- |
|  **Свети Никола** |
|  |
| **македонска православна црква** |
| **Епархија** | Брегалничка |
| **Архијерејско намесништво** | Кочанско |
| **Парохија** | Облешевска |
| Местоположба |
|  |
| **Координати** | 41°54′37″N 22°21′38″E﻿ / ﻿41.91028° СГШ; 22.36056° ИГД﻿ / 41.91028; 22.36056Координати: 41°54′37″N 22°21′38″E﻿ / ﻿41.91028° СГШ; 22.36056° ИГД﻿ / 41.91028; 22.36056 |
| **Место** | Тркање |
|  **Општина** | Кочани |
|  **Држава** | Македонија |
| Општи податоци |
| **Покровител** | Свети Никола |
|  **Завршено** | 1830 |
|  **Живопис** | 1868 |
| Архитектонски опис |
| **Стил** | преродбенички |
|

**Св. Никола** — православна црква во кочанското село Тркање, претставника на Македонската преродба. Му припаѓа на Кочанското архијерејско намесништво во Брегалничката епархија на МПЦ - ОА.

Црквата е изградена во 1830, а живописана е во 1868 година. Празничните икони на иконостасот се од 1858 г. дело на крушевскиот зограф Никола Михајлов.

Во триод од храмот има приписки: „*Знано буди 1883 година падна церквата*", „*Този триодонъ е купенъ съ цѣрковни пари 1849*" и „*Церквата е правена 1883*". Од нив може да се заклучи дека храмот силно настрадал и во 1883 г. е одново изграден.

Еден од зографите што работеле на обновата е Евтим Иванов од Осој, Дебарско, кој подоцна се преселил во Кочани. Во полукупола над западната врата во припратата тој оставил натпис: „*Воиимѧа ѿца и сїна и светаго дха сей божествени храмъ на Светаго Ніколаї обновисѧ во лето: 1917: г: ме априлъ дена 4: но това време бѣ с Х. у свещенїкъ Ѧне питропъ Ефремъ Димитрїевъ настоѧтелъ Ефтим Зашовъ и Гуцо Арсофъ изъ руки Ефтимъ: Ивановъ от Дебрско с: Осой + клисаръ Хрланпи Ефтимовъ*".

Во 1889 г. на црквата работел дебарскиот мајстор Исаија Џиков, сликајќи фрескопис и икони. Од внатрешната страна над северната врата е зачуван натпис: „*Вославу стїыѧ единосущныѧ животворѧщиѧ и нераздѣлныѧ троице ѡца и сна итаго дха: иже во богохранимотъ село Таркане исписахсѧ сеи бжестненыі црковъ сти Николае исо вси ѡпщаѧ христианскаѧ помощъ: изруки зуграфъ Исаиѧ ѿ каза деборска ѿ село Осой Џиковъ: 1889: ле.*" Според Асен Василиев фреските се „бежзивотни и задоени со декадентен вкус". Иконите во храмот според него се подобри, како како на пример оние на Свети Атанасиј, Архангел Михаил, Свети Никола, Пресвета Богородица, датирана „*Во лѣто 1883 октомврій 27 д.*", Исус Христос (59 × 95 см) со натпис: „*Си. икони изъ руки Исаиѧ Джиков ѿ село Ѡсоиі: 1883*", Јован Кръстител, Архангел Гавриил, датирана 1883 г. Свети Илија со натпис: „*Сиѧ икона приложи Илчѡ Филиповъ за чадомъ его Кузманъ Миѧилъ Ефтимъ Ћерасимъ Псалтиръ Доца Иѡрдана 1883*". На северниот ѕид на храмот е иконата на Свети Ѓорѓи, натпишана со „*Сиѧ икона приложи Иованъ Миновъ со чадомъ Мино Щерю Ташо Ангеле Гиѡрги 1884*". На јужниот ѕид е иконата на Свети Димитрија, датирана 1883 г. Во црквата има творби кои му се припишуваат велешкиот мајстор Крсте Зограф.

Поврзано
--------

* Брегалничка епархија
* Кочанско архијерејско намесништво

Наводи
------

1. ↑  „Облешевска парохија". Брегалничка епархија. Архивирано од изворникот на 2018-12-15. Посетено на 29 март 2014.
2. ↑  Николоски, Дарко. „Прилог кон делото на зографот Никола Михаилов" (PDF). *Ниш и Византија XI: зборник радова*. Симпозиум „Ниш и Византија XI", Ниш. Архивирано од изворникот (PDF) на 2014-04-08. Посетено на 8 април 2014. Занемарен непознатиот параметар `|дата=` (help)
3. 1 2  Василиев, Асен (1965). *Български възрожденски майстори: живописци, резбари, строители*. София: Наука и изкуствo. стр. 258.
4. ↑  Василев, стр. 267
5. ↑  Ајтовска, Љубинка, Илинка Атанасова (2017). *Црквата Свети великомаченик Георгиј – еден век постоење*. Кочани: Општина Кочани. стр. 29.